ΑΠΟΦΑΣΕΙΣ
Αριθμ. 2279
(1)
Τροποποίηση της υπ’  αρ. 4135/03.04.2018
(Β’  1525) απόφασης ίδρυσης και της υπ’  αρ.
6001/11.05.2018 (Β’ 1951) απόφασης έγκρισης
του κανονισμού σπουδών του Προγράμματος
Μεταπτυχιακών Σπουδών με τίτλο «ΠΡΑΣΙΝΗ ΒΙΟΛΟΓΙΑ - Βιολογία Φυτικών Οργανισμών από το
Μόριο έως το Περιβάλλον» (πρώην «Μοριακή και
Εφαρμοσμένη Βιολογία Φυτών - Πράσινη Βιοτεχνολογία») του Τμήματος Βιολογίας του Πανεπι-
στημίου Κρήτης, σύμφωνα με τον ν. 4957/2022.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Του π.δ. 296/1973 (Α’ 239) περί καθορισμού του
τίτλου και της έδρας του εν Κρήτη ιδρυθέντος Πανεπιστημίου, του ν.δ. 114/1974 «Περί τροποποιήσεως και
συμπληρώσεως του ν.δ. 87/1973 “Περί ιδρύσεως Πανεπιστημίων εις Θράκην και εις Κρήτην” (Α’ 159) και
επεκτάσεως διατάξεων τινών αυτού εις άπαντα τα ΑΕΙ»
(Α’ 310), του ν. 259/1976 (Α’  25) περί τροποποιήσεως και
συμπληρώσεως των περί Πανεπιστημίων Θράκης και
Κρήτης κειμένων διατάξεων,
2. των άρθρων 5 και 9 του Κεφαλαίου Β’ «Δημοσιευτέα
ύλη» του ν 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
3. του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως την παρ. 4
του άρθρου 16 και το άρθρο 80,
4. του ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α’ 189),
5. των άρθρων 75-80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184), και της παρ. 5 του άρθρου 108 του ιδίου νόμου
περί κατάργησης άρθρων του ν. 3861/2010 «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις» (Α’ 112).
Β. Τα έγγραφα και στοιχεία:
1. Την υπό στοιχεία 135557/Ζ1/1.11.2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
2. Την υπό στοιχεία 108169/Ζ1/21.8.2020 (Υ.Ο.Δ.Δ. 677)
διαπιστωτική Πράξη της Υπουργού Παιδείας και Θρησκευμάτων για την εκλογή ως Πρύτανη του Πανεπιστη-
μίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
3. Την υπ’ αρ. 19615/01.09.2023 (ΑΔΑ: ΡΔΞ4469Β7Γ-Ξ71)
πράξη συγκρότησης της Συγκλήτου του Πανεπιστημίου
Κρήτης για το ακαδημαϊκό έτος 2023-24.
4. Την υπ’  αρ. 4135/03.04.2018 απόφαση της Συγκλήτου του Πανεπιστημίου Κρήτης Επανίδρυση του
Προγράμματος Μεταπτυχιακών Σπουδών (Π.Μ.Σ.) του
Τμήματος Βιολογίας της Σχολής Θετικών και Τεχνολογικών Επιστημών του Πανεπιστημίου Κρήτης με τίτλο:
“Μοριακή και Εφαρμοσμένη Βιολογία Φυτών - Πράσινη Βιοτεχνολογία” σε αντικατάσταση της υπό στοιχεία
194676/Ζ1 (Β’ 3326/11.12.2014) υπουργικής απόφασης
και σε εφαρμογή του ν. 4485/2017 (Α’ 114)» (Β’ 1525).
5. Την υπ’ αρ. 6001/11.05.2018 απόφαση της Συγκλήτου του Πανεπιστημίου Κρήτης Έγκριση Κανονισμού
Μεταπτυχιακών Σπουδών του Προγράμματος Μεταπτυχιακών Σπουδών με τίτλο “Μοριακή και Εφαρμοσμένη
Βιολογία Φυτών - Πράσινη Βιοτεχνολογία” του Τμήματος
Βιολογίας του Πανεπιστημίου Κρήτης σύμφωνα με τον
ν. 4485/2017 (Α’ 114)» (Β’ 1951).
6. Την υπ’ αρ. 491/20.10.2022 (ΑΔΑ ΡΠ4Τ469Β7Γ-ΤΨΛ)
πράξη της Συγκλήτου για τη Συγκρότηση της Επιτροπής
Μεταπτυχιακών Σπουδών του Πανεπιστημίου Κρήτης σε
εφαρμογή του ν. 4957/2022 (Α’ 141).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1842
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1842/26.03.2024
7. Την υπ’ αρ. 23085/09.10.2023 απόφαση της Συγκλήτου του Πανεπιστημίου Κρήτης για την «Έγκριση Κανο-
νισμού Προγραμμάτων Μεταπτυχιακών Σπουδών του
Πανεπιστημίου Κρήτης» (Β’ 5941).
8. Την εισήγηση της από 20.12.2023 Συνέλευσης του
Τμήματος Βιολογίας του Πανεπιστημίου Κρήτης σχετικά με την τροποποίηση της απόφασης ίδρυσης και του
κανονισμού λειτουργίας του Προγράμματος Μεταπτυχιακών Σπουδών με τίτλο «ΠΡΑΣΙΝΗ ΒΙΟΛΟΓΙΑ - Βιολογία
Φυτικών Οργανισμών από το Μόριο έως το Περιβάλλον»
(πρώην «Μοριακή και Εφαρμοσμένη Βιολογία Φυτών Πράσινη Βιοτεχνολογία»).
9. Το τροποποιημένο σχέδιο Απόφασης Ίδρυσης, το
τροποποιημένο σχέδιο Κανονισμού Λειτουργίας, τον
Αναλυτικό Προϋπολογισμό Λειτουργίας και τη Μελέτη
Σκοπιμότητας και Βιωσιμότητας με την Έκθεση Υλικοτεχνικής Υποδομής.
10. Την εισήγηση της υπ’ αρ. 14ης/29.01.2024 συνεδρίασης της Επιτροπής Μεταπτυχιακών Σπουδών του
Πανεπιστημίου Κρήτης σχετικά με την τροποποίηση της
απόφασης ίδρυσης και του κανονισμού λειτουργίας του
Προγράμματος Μεταπτυχιακών Σπουδών «ΠΡΑΣΙΝΗ ΒΙΟΛΟΓΙΑ - Βιολογία Φυτικών Οργανισμών από το Μόριο
έως το Περιβάλλον».
11. Τα πρακτικά της υπ’ αρ. 512ης/30.01.2024 συνεδρίασης της Συγκλήτου για το παρόν θέμα.
12. Την εισήγηση του Αντιπρύτανη Ακαδημαϊκών
Υποθέσεων, Δια Βίου Μάθησης, Διεθνών Σχέσεων και
Εξωστρέφειας του Πανεπιστημίου Κρήτης, Καθηγητή
Γεώργιου Κοσιώρη.
13. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Την τροποποίηση της υπ’ αρ. 4135/03.04.2018 (Β’ 1525)
απόφασης ίδρυσης και της υπ’  αρ. 6001/11.05.2018
(Β’ 1951) απόφασης έγκρισης του κανονισμού σπουδών
του Προγράμματος Μεταπτυχιακών Σπουδών με τίτλο
«ΠΡΑΣΙΝΗ ΒΙΟΛΟΓΙΑ - Βιολογία Φυτικών Οργανισμών
από το Μόριο έως το Περιβάλλον» (πρώην «Μοριακή
και Εφαρμοσμένη Βιολογία Φυτών - Πράσινη Βιοτεχνολογία») του Τμήματος Βιολογίας του Πανεπιστημίου
Κρήτης, σύμφωνα με τον ν. 4957/2022, ως ακολούθως:
Α) Ίδρυση Προγράμματος Μεταπτυχιακών Σπουδών
με τίτλο «ΠΡΑΣΙΝΗ ΒΙΟΛΟΓΙΑ - Βιολογία Φυτικών Οργανισμών από το Μόριο έως το Περιβάλλον»
Άρθρο 1
Γενικές Διατάξεις
Το Τμήμα Βιολογίας του Πανεπιστημίου Κρήτης λειτουργεί από το ακαδημαϊκό έτος 2024-2025 αναμορ-
φωμένο το Πρόγραμμα Μεταπτυχιακών Σπουδών με
τίτλο «ΠΡΑΣΙΝΗ ΒΙΟΛΟΓΙΑ - Βιολογία Φυτικών Οργανισμών από το Μόριο έως το Περιβάλλον», σύμφωνα με
τις διατάξεις της απόφασης αυτής και του ν. 4957/2022
(Α’ 141).
Το Πρόγραμμα μπορεί να συνάπτει συμφωνίες συνεργασίας με ερευνητικούς φορείς, οργανισμούς, κ.λπ., για
την υλοποίηση των σκοπών του, μετά από απόφαση του
Τμήματος και της Συγκλήτου του Πανεπιστημίου Κρήτης.
Άρθρο 2
Μεταπτυχιακός Τίτλος
Το Π.Μ.Σ. απονέμει Δίπλωμα Μεταπτυχιακών Σπουδών
(Δ.Μ.Σ.) στην «ΠΡΑΣΙΝΗ ΒΙΟΛΟΓΙΑ - Βιολογία Φυτικών
Οργανισμών από το Μόριο έως το Περιβάλλον»
Άρθρο 3
Διοίκηση του Προγράμματος
Αρμόδια όργανα για την οργάνωση και λειτουργία του
Δ.Π.Μ.Σ. είναι:
Η Σύγκλητος του Πανεπιστημίου Κρήτης.
Η Συνέλευση του Τμήματος Βιολογίας.
Η Συντονιστική Επιτροπή (Σ.Ε.).
Ο Διευθυντής του Π.Μ.Σ.
Η Σύνθεση και οι αρμοδιότητες των παραπάνω οργάνων ρυθμίζονται από τον Κανονισμό Μεταπτυχιακών
Σπουδών του Π.Κ. (Β’ 5941/2023) και τις διατάξεις του
ν. 4957/2022.
Άρθρο 4
Χρονική Διάρκεια Λειτουργίας
του Προγράμματος
Το Π.Μ.Σ. θα λειτουργήσει τουλάχιστον μέχρι και το
ακαδ. έτος 2034-2035 με δυνατότητα παράτασης, με την
επιφύλαξη της μη πιστοποίησης του κατά την περιοδική
αξιολόγηση του Τμήματος.
Άρθρο 5
Χρονική Διάρκεια Φοίτησης
Η χρονική διάρκεια φοίτησης για την απονομή του Διπλώματος Μεταπτυχιακών Σπουδών ορίζεται σε δύο (2)
ακαδημαϊκά εξάμηνα. Ο συνολικός αριθμός των πιστωτικών μονάδων (ECTS) που απονέμονται από το Π.Μ.Σ.
ανέρχεται σε 60 ECTS
Μερική φοίτηση
Δεν προβλέπεται η δυνατότητα παροχής του Προγράμματος ως μερικής φοίτησης
Άρθρο 6
Οργάνωση Εκπαιδευτικής Διαδικασίας
Η διδασκαλία των μαθημάτων του Π.Μ.Σ. πραγματοποιείται δια ζώσης. Με αιτιολογημένη απόφαση της
Συντονιστικής Επιτροπής του Προγράμματος Σπουδών
μπορούν να προσφερθούν μαθήματα με σύγχρονη εξ
αποστάσεως διδασκαλία σε ποσοστό που δε θα υπερβαίνει το είκοσι πέντε τοις εκατό (25%) των πιστωτι-
κών μονάδων του Π.Μ.Σ. σύμφωνα με τις διατάξεις της
παρ. 1β του άρθρου 11 του Κανονισμού Προγραμμάτων
Μεταπτυχιακών Σπουδών του Π.Κ. (5941/12- 10/2023).
Άρθρο 7
Λοιπές Ρυθμίσεις
Όσα θέματα δεν ρυθμίζονται στην παρούσα απόφαση,
θα ρυθμίζονται από τον Κανονισμό Λειτουργίας του Προγράμματος Μεταπτυχιακών Σπουδών και τα αρμόδια
όργανα σύμφωνα με την ισχύουσα νομοθεσία.
Β) Κανονισμός Λειτουργίας του Προγράμματος Μεταπτυχιακών Σπουδών με τίτλο «ΠΡΑΣΙΝΗ ΒΙΟΛΟΓΙΑ - Βιολογία
Φυτικών Οργανισμών από το Μόριο έως το Περιβάλλον»
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1842/26.03.2024
Άρθρο 1
Γενικές Διατάξεις
Το Τμήμα Βιολογίας του Πανεπιστημίου Κρήτης οργανώνει και λειτουργεί από το ακαδημαϊκό έτος 2024-2025
Πρόγραμμα Μεταπτυχιακών Σπουδών (Π.Μ.Σ.) με τίτλο
«ΠΡΑΣΙΝΗ ΒΙΟΛΟΓΙΑ - Βιολογία Φυτικών Οργανισμών από
το Μόριο έως το Περιβάλλον» σύμφωνα με τις διατάξεις της
απόφασης αυτής και του ν. 4957/2022 (Α’ 141).
Άρθρο 2
Μεταπτυχιακός Τίτλος
Το Π.Μ.Σ. απονέμει Δίπλωμα Μεταπτυχιακών Σπουδών
(Δ.Μ.Σ.) στη «ΠΡΑΣΙΝΗ ΒΙΟΛΟΓΙΑ -Βιολογία Φυτικών Οργανισμών από το Μόριο έως το Περιβάλλον.
Μετά την περάτωση των σπουδών, όπως αναγράφεται
στον παρόντα κανονισμό, το ΔΜΣ απονέμεται από το Τμήμα Βιολογίας του Πανεπιστημίου Κρήτης σε επίσημη τελετή
που οργανώνει το Τμήμα Βιολογίας. Το Δίπλωμα οφείλει να
είναι σύμφωνο με τις αποφάσεις των αρμοδίων οργάνων
του πανεπιστημίου Κρήτης και σε αυτό αναγράφονται το
Τμήμα Βιολογίας της Σχολής Θετικών και Τεχνολογικών Επιστημών, το όνομα και επώνυμο του Μ.Φ. και η ημερομηνία
απονομής. Το Δίπλωμα υπογράφεται από τον Πρύτανη του
Πανεπιστημίου Κρήτης, τον Πρόεδρο του Τμήματος Βιολογίας και τον Γραμματέα του Τμήματος Βιολογίας.
Άρθρο 3
Αντικείμενο - Σκοπός
Αντικείμενο του Π.Μ.Σ. είναι η προαγωγή της γνώσης
και της έρευνας στους τομείς αιχμής της Δομής και Λειτουργίας της Βιολογίας Φυτών, όπως Μοριακή Βιολογία
Φυτών, Μοριακή Γενετική Φυτών, Βιοχημεία Φυτών, Βιοενεργητική, Αναπτυξιακή Βιολογία Φυτών, Μοριακή
Φυσιολογία Φυτών και Μοριακή Φυτοπαθολογία καθώς
και των Βιοτεχνολογικών και Περιβαλλοντικών τους
Εφαρμογών.
Σκοπός του Δ.Π.Μ.Σ. είναι η κατάρτιση άριστα εκπαιδευμένων επιστημόνων, με γνώση της τρέχουσας επι-
στημονικής και τεχνολογικής προόδου (cutting-edge),
των σύγχρονων ερευνητικών τεχνικών και προσεγγίσεων
και με ικανότητα υλοποίησης έρευνας σε κρίσιμα σύγχρονα θέματα που αφορούν στη δομή και λειτουργία
της βιολογίας φυτών. Το Δ.Π.Μ.Σ. αποσκοπεί επίσης στην
προετοιμασία ικανών και άρτια εκπαιδευμένων επιστημόνων που θα αποκτήσουν τις απαιτούμενες γνώσεις και
δεξιότητες ώστε να επενδύσουν στην αριστεία και την
καινοτομία και να στελεχώσουν Ακαδημαϊκά και Ερευνητικά Ιδρύματα και σύγχρονες παραγωγικές μονάδες.
Περιγραφή των δεξιοτήτων, που αποκτούν οι ΜΦ καθώς και των αναμενόμενων αποτελεσμάτων μάθησης
Οι δεξιότητες που περιγράφονται παρακάτω είναι
πλήρως εναρμονισμένες με το Πλαίσιο Προσόντων του
Ευρωπαϊκού Χώρου της Ανώτατης Εκπαίδευσης (ΕΧΑΕ).
Το Π.Μ.Σ. ΜΕΒΦ-ΠΒ είναι οργανωμένο έτσι, ώστε να προσφέρει νέα γνώση, εκμάθηση μοντέρνων ερευνητικών
τεχνικών και εκπόνηση έρευνας σε τομείς αιχμής της
Βιολογίας Φυτών. Ειδικότερα, το Π.Μ.Σ. προσφέρει:
- Τη βελτίωση του θεωρητικού γνωστικού επιπέδου
των ΜΦ με την παρακολούθηση υποχρεωτικού κύκλου
προχωρημένων (advanced) μεταπτυχιακών μαθημάτων,
καθώς και την ανάπτυξη διεπιστημονικότητας.
- Την εκμάθηση εργαστηριακών τεχνικών και ερευνητικών μεθόδων και την εισαγωγή των ΜΦ στην ερευ-
νητική διαδικασία, καθώς και την ανάπτυξη ικανότητας
επίλυσης προβλημάτων σε οικείο ή άγνωστο περιβάλλον
συναφές με το αντικείμενό τους.
- Την ειδίκευση των ΜΦ σε σύγχρονα πεδία έρευνας
και εφαρμογών.
- Την εκμάθηση της συγγραφής άρτιων επιστημονικών
δοκιμίων.
- Την παρακολούθηση της σύγχρονης βιβλιογραφίας
με τη χρήση των διαθέσιμων και παράλληλα αναπτυσσόμενων μεθόδων και δυνατοτήτων, που προσφέρει η
πληροφορική στο Πανεπιστήμιο Κρήτης.
- Την εκπόνηση έρευνας σε θέματα αιχμής και τη δημοσίευση των αποτελεσμάτων τους σε έγκυρα υψηλού
κύρους διεθνή επιστημονικά περιοδικά ή σε διπλώματα
ευρεσιτεχνίας. Επιπλέον, τη διάχυση και κοινοποίηση
των ερευνητικών αποτελεσμάτων, με τη συμμετοχή των
ΜΦ σε εθνικά και διεθνή επιστημονικά συνέδρια και άλλες σχετικές ενέργειες.
- Την ανάπτυξη ικανότητας συνδυασμού γνώσεων και
του χειρισμού περίπλοκων θεμάτων, όπως επίσης και τη
διατύπωση κρίσεων, έστω και με ελλιπή ή περιορισμένη
πληροφόρηση. Οι κρίσεις αυτές όμως περιλαμβάνουν
προβληματισμό επί κοινωνικών και ηθικών ευθυνών που
συνδέονται με την εφαρμογή γνώσης.
Άρθρο 4
Κατηγορίες Εισακτέων
Στο Δ.Π.Μ.Σ. γίνονται δεκτοί και δεκτές κάτοχοι τίτλου
του πρώτου κύκλου σπουδών Α.Ε.Ι. και πρώην Τ.Ε.Ι. της
ημεδαπής ή αναγνωρισμένων ιδρυμάτων της αλλοδαπής
προερχόμενοι από πανεπιστημιακά Τμήματα: Bιολογίας,
Βιοχημείας, Μοριακής Βιολογίας, Iατρικής, Φαρμακευτικής, Γεωπονίας, Xημείας, Φυσικής, κ.λπ. Πτυχιούχοι
Τμημάτων πρώην ΤΕΙ, σε συγγενή με τα προηγούμενα
αντικείμενα, δύνανται επίσης να συμμετάσχουν στην
διαδικασία επιλογής, και εφόσον γίνουν δεκτοί, θα πρέπει να εξεταστούν επιτυχώς σε κάποια από τα βασικά
μαθήματα, που έχει ορίσει το Tμήμα Βιολογίας (Εισαγωγή
στη Ζωολογία, Βιοχημεία Ι, Γενετική Ι, Μικροβιολογία,
Δομή και Λειτουργία Φυτικών Οργανισμών, Οικολογία,
Κυτταρική Βιολογία, Μοριακή Βιολογία, Φυσιολογία Φυτών) στις εξεταστικές περιόδους, που αυτά εξετάζονται,
σύμφωνα με το πρόγραμμα προπτυχιακών σπουδών του
Τμήματος, εντός του πρώτου ακαδημαϊκού έτους μετά
την εν δυνάμει αποδοχή τους. Οι μεταπτυχιακές τους
σπουδές στο Π.Μ.Σ. ΜΕΒΦ-ΠΒ θα αρχίζουν το επόμενο
έτος με την προϋπόθεση ότι ολοκλήρωσαν με επιτυχία
τις εξετάσεις τους σε όλα τα παραπάνω προπτυχιακά
μαθήματα
Άρθρο 5
Αριθμός Εισακτέων
Ο αριθμός εισακτέων κατ’ έτος ορίζεται κατ’ ανώτατο
όριο σε 15 ΜΦ, ενώ δεν μπορεί να είναι λιγότεροι από
πέντε (5).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1842/26.03.2024
Άρθρο 6
Οργάνωση Εκπαιδευτικής Διαδικασίας
Η διδασκαλία των μαθημάτων του Π.Μ.Σ. πραγματοποιείται δια ζώσης, Με αιτιολογημένη απόφαση της
Συντονιστικής Επιτροπής του Προγράμματος Σπουδών μπορούν να προσφερθούν μαθήματα με σύγ-
χρονη εξ αποστάσεως διδασκαλία σε ποσοστό που δε
θα υπερβαίνει το είκοσι πέντε τοις εκατό (25%) των
πιστωτικών μονάδων του Π.Μ.Σ. σύμφωνα με τις διατάξεις της παρ. 1β του άρθρου 11 του Κανονισμού
Προγραμμάτων Μεταπτυχιακών Σπουδών του Π.Κ.
(5941/12- 10/2023).
Άρθρο 7
Διοίκηση του Προγράμματος
Αρμόδια όργανα για την οργάνωση και λειτουργία του
Π.Μ.Σ. σύμφωνα με το άρθρο 81 του ν 4957/2022 είναι:
- Η Σύγκλητος του Πανεπιστημίου Κρήτης.
Η Σύγκλητος του Π.Κ. έχει τις αρμοδιότητες που ορίζονται στο άρθρο 82, ν. 4957/2022.
- Η Συνέλευση του Τμήματος.
Η Συνέλευση του Τμήματος είναι αρμόδια για την οργάνωση, διοίκηση και διαχείριση του Π.Μ.Σ. και ιδίως:
α) Συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
β) αναθέτει το διδακτικό έργο στους διδάσκοντες του
Π.Μ.Σ.,
γ) εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
δ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ε) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
στ) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.).
Με απόφαση της Συνέλευσης του Τμήματος οι αρμοδιότητες των περ. α) και δ) δύναται να μεταβιβάζονται
στη Σ.Ε. του Π.Μ.Σ.
- Η Επιτροπή Μεταπτυχιακών Σπουδών του Τμήματος
(ΕΜΣ):
Η ΕΜΣ απαρτίζεται από τον Πρόεδρο του Τμήματος,
τους Διευθυντές των Π.Μ.Σ. και άλλο ένα μέλος Δ.Ε.Π. του
Τμήματος που ορίζεται από τη ΣΤ και αποτελεί συμβουλευτικό - εισηγητικό όργανο αυτής.
- Η Συντονιστική Επιτροπή (Σ.Ε.).
Η Συντονιστική Επιτροπή συγκροτείται με απόφαση
της Συνέλευσης του Τμήματος για διετή θητεία, στην
οποία μετέχουν υποχρεωτικά ο Διευθυντής του Π.Μ.Σ.
και τέσσερα (4) μέλη Δ.Ε.Π. του Τμήματος Βιολογίας, που
έχουν συναφές γνωστικό αντικείμενο με αυτό του Π.Μ.Σ.
και αναλαμβάνουν διδακτικό έργο σε αυτό. Στη Σ.Ε. δύναται να συμμετέχουν και Ομότιμοι Καθηγητές, εφόσον
παρέχουν διδακτικό έργο στο Π.Μ.Σ.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και πιο
συγκεκριμένα:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του και εισηγείται την έγκρισή του από την Επιτροπή Ερευνών του Ε.Λ.Κ.Ε.
β) Καταρτίζει τον απολογισμό του Προγράμματος και
εισηγείται την έγκρισή του προς Συνέλευση του Τμήματος.
γ) Εισηγείται στην ΕΜΣ τη διενέργεια δαπανών του
Π.Μ.Σ.,
δ) Εισηγείται στην ΕΜΣ τη χορήγηση υποτροφιών,
ανταποδοτικών ή μη, σύμφωνα με όσα ορίζονται στην
απόφαση ίδρυσης του Π.Μ.Σ. και τον Κανονισμό μεταπτυχιακών σπουδών, εφόσον προβλέπονται στον ετήσιο
προϋπολογισμό
ε) Εισηγείται προς Συνέλευση του Τμήματος την κατανομή του διδακτικού έργου, καθώς και την ανάθεση
διδακτικού έργου στις κατηγορίες διδασκόντων βάσει
του άρθρου 83 του ν. 4957/2022
στ) Εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
ζ) Καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) Εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
- Ο Διευθυντής του Δ.Π.Μ.Σ.
Ο διευθυντής του Δ.Π.Μ.Σ. προέρχεται από τα μέλη
Δ.Ε.Π. του Τμήματος Βιολογίας κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται
με απόφαση της Συνέλευσης του Τμήματος Βιολογίας
για διετή θητεία, με δυνατότητα ανανέωσης χωρίς περιορισμό.
Ο Διευθυντής του Π.Μ.Σ., καθώς και τα μέλη της Σ.Ε. και
της Επιτροπής Προγράμματος Σπουδών δεν δικαιούνται
αμοιβής ή οποιασδήποτε αποζημίωσης για την εκτέλεση
των αρμοδιοτήτων που τους ανατίθενται και σχετίζεται
με την εκτέλεση των καθηκόντων τους.
Ο Διευθυντής του Π.Μ.Σ. έχει τις ακόλουθες αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος.
γ) Εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών προγραμμάτων σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Κατά τη λήξη της θητείας της Σ.Ε., με ευθύνη του απερχόμενου Διευθυντή, συντάσσεται αναλυτικός απολο-
γισμός του ερευνητικού και εκπαιδευτικού έργου του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1842/26.03.2024
Π.Μ.Σ., καθώς και των λοιπών δραστηριοτήτων του, με
στόχο την αναβάθμιση των σπουδών, την καλύτερη αξιοποίηση του ανθρώπινου δυναμικού, τη βελτιστοποίηση
των υφιστάμενων υποδομών και την κοινωνικά επωφελή
χρήση των διαθέσιμων πόρων του Π.Μ.Σ. Ο απολογισμός
κατατίθεται στο οικείο Τμήμα, στο οποίο ανήκει το Π.Μ.Σ.
Σε περίπτωση παραίτησης ή απώλειας για οποιοδήποτε λόγο του Διευθυντή του Προγράμματος, χρέη Διευθυ-
ντή αναλαμβάνει το αρχαιότερο μέλος Δ.Ε.Π. κατά προτεραιότητα της βαθμίδας του Καθηγητή, του Αναπληρωτή,
και εφόσον δεν υπάρχει, του μόνιμου Επίκουρου.
Η αρχαιότητα καθορίζεται σύμφωνα με το ΦΕΚ διορισμού στην αντίστοιχη βαθμίδα. Ο ασκών χρέη Διευθυντή
έχει τις αρμοδιότητες του Διευθυντή έως τον ορισμό τακτικού και ο οποίος πραγματοποιείται εντός τριών μηνών
από την παραίτηση ή την απώλεια. Σε περίπτωση που
έχει οριστεί αναπληρωτής Επιστημονικά Υπεύθυνος,
τότε αυτοδικαίως αναλαμβάνει χρέη Διευθυντή έως τον
ορισμό τακτικού Διευθυντή.
Άρθρο 8
Διδάσκοντες
Για την υλοποίηση του Π.Μ.Σ. θα απασχοληθούν μέλη
Δ.Ε.Π. και αφυπηρετήσαντα μέλη Δ.Ε.Π. του Τμήματος
Βιολογίας. Στο Π.Μ.Σ. μπορούν να διδάσκουν μέλη Δ.Ε.Π.
και άλλων Τμημάτων του Πανεπιστημίου Κρήτης, άλλων
Πανεπιστημίων και Ερευνητικών Ιδρυμάτων της ημεδαπής και της αλλοδαπής, καθώς και άλλες κατηγορίες
διδασκόντων σύμφωνα με τις διατάξεις του άρθρου 83
του ν. 4957/2022.
Άρθρο 9
Προϋποθέσεις εισαγωγής
Για τη συμμετοχή στη διαδικασία επιλογής υποψηφίων
ΜΦ είναι απαραίτητη η κατοχή, ή η επικείμενη απόκτηση, πτυχίου Ελληνικού Πανεπιστημίου ή αναγνωρισμέ-
νου τίτλου ξένου Πανεπιστημίου σε συγγενές επιστημονικό πεδίο (Βιολογία, Βιοχημεία, Μοριακή Βιολογία,
Iατρική, Φαρμακευτική, Γεωπονία, Xημεία, Φυσική, κ.λπ.).
Πτυχιούχοι Τμημάτων πρώην ΤΕΙ, σε συγγενή με τα
προηγούμενα αντικείμενα, δύνανται επίσης να συμμετάσχουν στην διαδικασία επιλογής και μπορούν να γίνουν
δεκτοί, υπό την προϋπόθεση της παρακολούθησης και
επιτυχούς εξέτασης τους στα προπτυχιακά μαθήματα
που έχει ορίσει το Τμήμα Βιολογίας στις εξεταστικές περιόδους, που αυτά εξετάζονται, σύμφωνα με το πρόγραμ-
μα προπτυχιακών σπουδών του Τμήματος, εντός του
πρώτου ακαδημαϊκού έτους μετά την εν δυνάμει αποδοχή τους. Οι μεταπτυχιακές τους σπουδές στο Π.Μ.Σ.
θα αρχίζουν το επόμενο έτος εφόσον ολοκληρωθούν με
επιτυχία οι εξετάσεις τους στα παρακάτω προπτυχιακά
μαθήματα: Εισαγωγή στη Ζωολογία, Βιοχημεία Ι, Γενετική
Ι, Μικροβιολογία, Δομή και Λειτουργία Φυτικών Οργανισμών, Οικολογία, Κυτταρική Βιολογία, Μοριακή Βιολογία,
και Φυσιολογία Φυτών.
α) Πρόσκληση Εκδήλωσης ενδιαφέροντος
H πρόσκληση εκδήλωσης ενδιαφέροντος (Προκήρυξη) για συμμετοχή στο Π.Μ.Σ. αναρτάται το Φεβρουά-
ριο/Μάρτιο κάθε έτους στο διαδίκτυο (www.biology.
uoc.gr). Στην προκήρυξη αναφέρονται: α) Ο τίτλος του
Μεταπτυχιακού Προγράμματος, που προκηρύσσεται,
β) τα δικαιολογητικά, που πρέπει να υποβληθούν, γ) η
διεύθυνση και οι προθεσμίες υποβολής των δικαιολογητικών και η ημερομηνία αξιολόγησης των υποψηφίων,
καθώς και δ) οι διευθύνσεις Διαδικτύου του Π.Μ.Σ. και
του Τμήματος Βιολογίας του Πανεπιστημίου Κρήτης.
β) Διαδικασία αξιολόγησης αιτήσεων.
Η αξιολόγηση για την αποδοχή ΜΦ στο Π.Μ.Σ. γίνεται
από την Επιτροπή Αξιολόγησης (ΕΑ) που ορίζεται από τη
Συνέλευση του Τμήματος ή τη Συντονιστική Επιτροπή
του Π.Μ.Σ. με συνεκτίμηση των προσκομισθέντων δικαιολογητικών και της προφορικής συνέντευξης.
γ)Κριτήρια Αξιολόγησης.
Ως κριτήρια επιλογής προσδιορίζονται ενδεικτικά τα
ακόλουθα:
α) Τα προσόντα, όπως αυτά προκύπτουν από τα υποβληθέντα δικαιολογητικά.
Βαθμός πτυχίου/διπλώματος.
Βαθμολογία στα προπτυχιακά μαθήματα, κυρίως αυτών που είναι σχετικά με το γνωστικό αντικείμενο του
Π.Μ.Σ. (μέσος όρος βαθμολογίας).
Επίδοση στη Διπλωματική Εργασία, όπου αυτή προβλέπεται στον πρώτο κύκλο σπουδών, καθώς και η συ-
νάφειά της με τα γνωστικά αντικείμενα του Π.Μ.Σ.
Πιστοποιημένη γνώση της αγγλικής γλώσσας (επίπεδο
Β2).
Ερευνητική ή επαγγελματική δραστηριότητα σχετική
με το αντικείμενο του Π.Μ.Σ. Δημοσιεύσεις και συγγραφική δραστηριότητα, εφόσον υπάρχουν.
Συστατικές επιστολές.
β) Η επίδοση τους κατά τη διάρκεια προφορικής συνέντευξης.
Η Συνέλευση του Τμήματος δύναται να καθορίσει με
απόφασή της τον ορισμό συμπληρωματικών κριτηρίων,
τα οποία συνεκτιμώνται κατά την επιλογή των μεταπτυχιακών φοιτητών και φοιτητριών και αναφέρονται στην
προκήρυξη.
Οι αιτήσεις των υποψηφίων συνοδεύονται από τα προβλεπόμενα δικαιολογητικά, σύμφωνα με την προκήρυξη
Η προφορική συνέντευξη γίνεται σε θέματα ευρύτερου επιστημονικού ενδιαφέροντος και αποβλέπει: α) στη
διαπίστωση της γενικής επιστημονικής κατάρτισης του
υποψηφίου, β) στην αξιολόγηση άλλων χαρακτηριστικών του υποψηφίου, και γ) στον προσδιορισμό πιθανών
ελλείψεων, που θα επέβαλαν παρακολούθηση συμπληρωματικών προπτυχιακών μαθημάτων κ.λπ. Η συνέντευξη
πραγματοποιείται από την Επιτροπή αξιολόγησης. Μπορεί
επίσης να συγκροτούνται από τη συντονιστική επιτροπή
του Π.Μ.Σ., επιπλέον διαφορετικές ή επικαλυπτόμενες
ομάδες εξεταστών για τις συνεντεύξεις των υποψηφίων.
Η απόφαση για τον αριθμό των εισακτέων ΜΦ και τη
σειρά επιτυχίας τους λαμβάνεται από την Επιτροπή αξιολόγησης του Π.Μ.Σ. και επικυρώνεται από τη Συνέλευση
του Τμήματος Βιολογίας.
Προϋπόθεση για οριστική εγγραφή των υποψηφίων
στο Δ.Π.Μ.Σ. είναι η κατάθεση αναγνωρισμένου πτυχίου
ή βεβαίωσης περάτωσης σπουδών μέχρι την 15η Οκτωβρίου του ιδίου ακαδημαϊκού έτους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1842/26.03.2024
Άρθρο 10
Διάρκεια Σπουδών
Oι μεταπτυχιακές σπουδές αρχίζουν κατά κανόνα το
χειμερινό εξάμηνο. H διάρκεια του Π.Μ.Σ. που οδηγεί στη
λήψη Δ.Μ.Σ. είναι δύο (2) εξάμηνα και δεν υπερβαίνει τα
τέσσερα (4) εξάμηνα.
Σε περίπτωση υπέρβασης των χρονικών αυτών ορίων,
ο ΜΦ διαγράφεται αυτομάτως από τα μητρώα.
Δεν προβλέπεται η δυνατότητα παροχής του Προγράμματος ως μερικής φοίτησης.
Αναστολή Σπουδών
Σε περιπτώσεις ανωτέρας βίας, είναι δυνατό, μετά από
δικαιολογημένη αίτηση του ΜΦ και σχετική απόφαση
της Συνέλευσης του Τμήματος, να γίνεται «προσωρινή
αναστολή φοίτησης», η οποία δεν μπορεί να υπερβαίνει
τα δύο (2) συνεχόμενα εξάμηνα σύμφωνα με τον Κανονισμό Προγραμμάτων Μεταπτυχιακών Σπουδών του Παν/
μίου Κρήτης (Β’ 5941/2023) και δεν προσμετράται στα
παραπάνω αναφερόμενα χρονικά όρια.
Άρθρο 11
Πρόγραμμα Σπουδών
Ο συνολικός αριθμός των πιστωτικών μονάδων (ECTS)
που απονέμονται από το Π.Μ.Σ. στην «ΠΡΑΣΙΝΗ ΒΙΟΛΟΓΙΑ - Βιολογία Φυτικών Οργανισμών από το Μόριο έως
το Περιβάλλον» ανέρχεται σε 60 ECTS:
α) Τριάντα (30) ECTS από την παρακολούθηση και
επιτυχή εξέταση όλων των υποχρεωτικών μαθημάτων
β) πέντε (5) ECTS από την πραγματοποίηση μίας διμηνιαίας προχωρημένης εργαστηριακής άσκησης στα
γνωστικά αντικείμενα των τομέων ειδίκευσης, γ) είκοσι
(20) ECTS από την Ερευνητική Εργασία σε Ερευνητικό
Εργαστήριο που συμμετέχει στο συγκεκριμένο Π.Μ.Σ.,
όπου εκπαιδεύονται στην ερευνητική μεθοδολογία και
εκπονούν ερευνητική εργασία και δ) πέντε (5) ECTS για
τη συγγραφή Μεταπτυχιακής Διπλωματικής Εργασίας.
H αξιολόγηση της απόδοσης στα μαθήματα κατά το
πρώτο εξάμηνο, καθώς και η συνολική εκτίμηση της
απόδοσης του/της ΜΦ αποτελούν βασικά κριτήρια για
την παραμονή του/της στο Π.Μ.Σ.. Στο διάστημα αυτό
ο/η ΜΦ υποχρεούται:
α) Να παρακολουθήσει επιτυχώς συμπληρωματικά
προπτυχιακά μαθήματα, εφόσον του έχουν ανατεθεί
από την ΣΕ του Π.Μ.Σ. και έχουν εγκριθεί από την ΣΤ.
Τα προπτυχιακά μαθήματα, δεν συνυπολογίζονται
στο σύνολο των υποχρεωτικών ωρών μαθημάτων και
πιστωτικών μονάδων του Π.Μ.Σ. Η βαθμολογία στα μαθήματα αυτά και τα αντίστοιχα ECTS αναγράφονται στο
Παράρτημα Διπλώματος.
β) Να παρακολουθήσει επιτυχώς τα μεταπτυχιακά
μαθήματα, που αντιστοιχούν στον ελάχιστο αριθμό
προβλεπόμενων ωρών διδασκαλίας και πιστωτικών
μονάδων (30 ECTS).
Για να θεωρηθεί η παρακολούθηση των μαθημάτων
ως επιτυχής, είναι αναγκαίο στο κάθε μάθημα να έχει
βαθμολογία ίση με 5/10 και ο μέσος όρος της συνολικής
βαθμολογίας να είναι τουλάχιστον 7/10.
Η αξιολόγηση της επίδοσης των φοιτητών στα μαθήματα γίνεται με εξετάσεις (γραπτές ή προφορικές) ή/και
με εκπόνηση εργασίας με ανάθεση ύλης.
Οι ΜΦ έχουν το δικαίωμα μετά από έγκριση της Σ.Ε.
μπορούν να παρακολουθήσουν επιπλέον μαθήματα
σχετικά με τις απαιτήσεις εξειδίκευσης του Π.Μ.Σ. από
άλλα Π.Μ.Σ. του Τμήματος Βιολογίας ή άλλου Τμήματος
χωρίς να προσμετρηθεί η βαθμολογία τους και τα αντίστοιχα ECTS στη βαθμολογία και τα ECTS του Π.Μ.Σ. Οι
τίτλοι των επιπλέον μαθημάτων, οι βαθμολογίες αυτά
και τα αντίστοιχα ECTS αναγράφονται στο Παράρτημα
Διπλώματος.
Μετά το τέλος των μαθημάτων και ανεξαρτήτως επίδοσης (χρωστούμενα μαθήματα), με την έναρξη του
δευτέρου εξαμήνου, πραγματοποιείται μία διμηνιαία
προχωρημένη εργαστηριακή άσκηση (rotation), στα
γνωστικά αντικείμενα του Π.Μ.Σ. Τα αποτελέσματα και
η αναφορά της εργαστηριακής άσκησης κατατίθενται
στη Γραμματεία του Τμήματος σε διάστημα ενός μηνός
από την περάτωσή της. H επίδοση των ΜΦ στην άσκηση
αυτή βαθμολογείται από τον υπεύθυνο μέλος Δ.Ε.Π. ή
Eρευνητή.
Την επίβλεψη της εργαστηριακής άσκησης μπορεί
να έχουν τα μέλη Δ.Ε.Π. και οι ερευνητές-μέλη του Προγράμματος.
Ο υπεύθυνος εργαστηριακής άσκησης μπορεί να
αναθέσει την εποπτεία του ΜΦ σε μεταδιδακτορικό συνεργάτη της ερευνητικής του ομάδας, που υποχρεούται
να συνυπογράψει την τελική έκθεση, που υποβάλλεται
στη Γραμματεία του Tμήματος Βιολογίας μετά τη λήξη
της άσκησης.
Τέλος, είναι δυνατόν να πραγματοποιηθεί εργαστηριακή άσκηση υπό τη καθοδήγηση μέλους Δ.Ε.Π. ή Eρευ-
νητή εκτός των συνεργαζόμενων μελών του Π.Μ.Σ., εφ’
όσον υπάρχει δυνατότητα υπεύθυνης παρακολούθησης
της άσκησης.
Κατά τη διάρκεια του δευτέρου εξαμήνου ο/η Μ.Φ. εκπονεί Διπλωματική Εργασία σε Εργαστήριο της επιλογής
του. Η Σ.Ε. μετά από αίτηση του υποψηφίου, στην οποία
αναγράφεται ο προτεινόμενος τίτλος της διπλωματικής
εργασίας, ο προτεινόμενος Επιβλέπων, η γλώσσα συγγραφής και η περίληψη της προτεινόμενης εργασίας,
ορίζει τον Επιβλέποντα αυτής και συγκροτεί την τριμελή
εξεταστική επιτροπή για την αξιολόγηση της εργασίας,
ένα από τα μέλη της οποίας είναι και ο Επιβλέπων.
Δικαίωμα επίβλεψης διπλωματικών εργασιών έχουν
οι διδάσκοντες των περ. α) έως στ) της παρ. 1 του άρθρου 83 ν. 4957/2022, υπό την προϋπόθεση ότι είναι
κάτοχοι διδακτορικού διπλώματος. Με απόφαση του
αρμοδίου οργάνου του Π.Μ.Σ. δύναται να ανατίθεται η
επίβλεψη διπλωματικών εργασιών και σε μέλη Δ.Ε.Π.,
Ε.Ε.Π. και Ε.ΔΙ.Π. του Τμήματος, που δεν έχουν αναλάβει
διδακτικό έργο στο Π.Μ.Σ
H συγγραφή της Μεταπτυχιακής Διπλωματικής Εργασίας γίνεται στην ελληνική ή στην αγγλική γλώσσα
με περίληψη στα αγγλικά ή στα ελληνικά αντίστοιχα. H
αξιολόγηση της Διατριβής γίνεται με παρουσίασή της
ενώπιον των τριών (3) βαθμολογητών και, κατά την κρίση
αυτών, και άλλων ειδικών επιστημόνων.
Ο υποψήφιος παραδίδει το κείμενο της εργασίας στα
μέλη της Εξεταστικής Επιτροπής το αργότερο 15 ημέρες
πριν από την ημερομηνία της εξέτασης. Η αξιολόγηση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1842/26.03.2024
της μεταπτυχιακής εργασίας αποτελεί εξέταση τόσο του
περιεχομένου όσο και της παρουσίασης της εργασίας.
Για να θεωρηθεί η εξέταση επιτυχής θα πρέπει να αξιολογηθεί με τουλάχιστον 7/10. Αν η εξέταση είναι επιτυχής,
ο υποψήφιος καταθέτει σε ηλεκτρονική μορφή το τελικό
κείμενο της εργασίας στη Γραμματεία του Τμήματος Βιολογίας και στη Βιβλιοθήκη του Πανεπιστημίου Κρήτης.
Οι μεταπτυχιακές εργασίες καταχωρούνται στη Ψηφιακή
Βιβλιοθήκη του Πανεπιστημίου Κρήτης και αναρτώνται
στον ιστότοπο του Τμήματος. Διαφορετικά θεωρείται
ότι ο Μ.Φ. δεν έχει ακόμη περατώσει τις μεταπτυχιακές
του σπουδές.
O ΜΦ θεωρείται ότι περάτωσε τις σπουδές του και του
απονέμεται το Δίπλωμα Μεταπτυχιακών Σπουδών, εφ’
όσον συμπλήρωσε δύο εξάμηνα σπουδών, περάτωσε
επιτυχώς τα μαθήματα (με μέσο όρο βαθμολογίας τουλάχιστον 7/10), την εργαστηριακή άσκηση με βαθμολογία
υψηλότερη ή ίση με 7/10, την ερευνητική εργασία του σε
Ερευνητικό Εργαστήριο, συνέγραψε τη Μεταπτυχιακή Διπλωματική Εργασία του και ο τελικός βαθμός του Διπλώ-
ματος Μεταπτυχιακών Σπουδών είναι τουλάχιστον 7/10.
Για τον τελικό βαθμό του Μεταπτυχιακού Διπλώματος
Ειδίκευσης λαμβάνεται υπόψη ο βαθμός στα μαθήματα
(30%), στην εργαστηριακή άσκηση (10%) και ο βαθμός
της Μεταπτυχιακής Διπλωματικής Εργασίας (60%).
Το ενδεικτικό πρόγραμμα των ενοτήτων διαμορφώνεται ως εξής (σύντομη περιγραφή των μαθημάτων πα-
ρουσιάζεται στο Παράρτημα 1):
Α’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΕΝΟΤΗΤΑΣ
ΤΥΠΟΣ ΜΑΘΗΜΑΤ ΟΣ Υ/Ε
ECTS
ΒΙΟ-315
ΦΩΤΟΣΥΝΘΕΣΗ - Από τη Βιοενεργητική στην «έξυπνη» Βιοτεχνολογία
και την Αστροβιολογία
Υ
ΒΙΟ-316
Μοριακή Βιολογία Καταπονήσεων στη Κλιματική Αλλαγή και Ασφάλεια
Τροφίμων
Υ
ΒΙΟ-317
ΟΙΚΟΛΟΓΙΚΗ ΔΙΑΧΕΙΡΙΣΗ ΦΥΤΙΚΗΣ ΒΙΟΠΟΙΚΙΛΟΤΗΤΑΣ ΚΑΙ ΚΑΙΝΟΤΟΜΙΑ
Υ
ΒΙΟ-318
Καινοτόμες Τεχνολογίες Μοριακής Βιολογίας και Βιοτεχνολογίας Φυτών
Υ
ΒΙΟ-319
Αναπτυξιακή Βιολογία-Μοριακή και Γενετική Βελτίωση
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α’ ΕΞΑΜΗΝΟΥ
Β’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤ ΟΣ Υ/Ε
ECT S
ΕΡΓ Α
Προχωρημένη εργαστηριακή άσκηση
Υ
ΕΡΓ 2
Ερευνητική Μεταπτυχιακή Διπλωματική Εργασία
Υ
ΕΡΓ 3
Συγγραφή Μεταπτυχιακής Διπλωματικής Εργασίας
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β’ ΕΞΑΜΗΝΟΥ
Το άνω πρόγραμμα μαθημάτων είναι ενδεικτικό. Ο αριθμός, το είδος και το περιεχόμενο των μαθημάτων του
προγράμματος σπουδών, καθώς και η κατανομή τους σε εξάμηνα, δύνανται να αναπροσαρμόζονται με απόφαση
Συνέλευσης του Τμήματος για λόγους διασφάλισης της εύρυθμης λειτουργίας του Π.Μ.Σ.
Η γλώσσα διδασκαλίας των μαθημάτων είναι η ελληνική
Η γλώσσα εκπόνησης της διπλωματικής εργασίας είναι η ελληνική ή η αγγλική
Άρθρο 12
Δικαιώματα και υποχρεώσεις των φοιτητών/φοιτητριών
Ακαδημαϊκά Δικαιώματα
Οι μεταπτυχιακοί φοιτητές δικαιούνται τις παροχές που ορίζονται από την κείμενη νομοθεσία σε συνδυασμό με
τις ισχύουσες κάθε φορά προϋποθέσεις και κριτήρια που ορίζει το Πανεπιστήμιο Κρήτης.
Οι μεταπτυχιακοί φοιτητές/τριες έχουν δικαίωμα:
(i) Στη χρήση των εγκαταστάσεων και των μέσων του Ιδρύματος,
(ii) στην απρόσκοπτη πρόσβαση στη βιβλιοθήκη του Ιδρύματος με την επίδειξη της φοιτητικής τους ταυτότητας
και τους ειδικότερους κανόνες που προβλέπονται,
(iii) στη χρήση των ψηφιακών υπηρεσιών και βάσεων δεδομένων για την υποστήριξη των διδακτικών και ερευνητικών τους αναγκών,
(iv) στη χρήση των εργαστηρίων και των κλινικών, τηρώντας τους προβλεπόμενους από τους οικείους κανονισμούς κανόνες ασφαλείας, καλής χρήσης των επιστημονικών οργάνων και εν γένει των εγκαταστάσεων, καθώς και
τους κανόνες δημόσιας υγείας,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1842/26.03.2024
v) ασκούν επικουρικό διδακτικό έργο, όπως ορίζεται
στον εκάστοτε εσωτερικό κανονισμό Π.Μ.Σ.
vi) να αμείβονται από ερευνητικά προγράμματα
Υποτροφίες και βραβεία
Κατά τη διάρκεια εκπόνησης της Μεταπτυχιακής Διατριβής οι Μ.Φ. δύναται να χρηματοδοτούνται από τη
συμμετοχή τους σε προγράμματα Έρευνας και Τεχνολογίας. Επίσης, το Π.Μ.Σ. ενθαρρύνει τους/τις Μ.Φ., που δεν
εντάσσονται στις παραπάνω κατηγορίες, να επιτύχουν
εξωτερική χρηματοδότηση από διάφορα Ιδρύματα (πχ.
Ι.Κ.Υ.).
Ακαδημαϊκές Υποχρεώσεις
Οι μεταπτυχιακοί φοιτητές που γίνονται δεκτοί στο
Π.Μ.Σ. αναμένεται να είναι πλήρους φοίτησης. Οι μεταπτυχιακοί φοιτητές υποχρεούνται:
Να παρακολουθούν υποχρεωτικά τα μαθήματα του
ισχύοντος προγράμματος σπουδών. Αν συντρέχουν σοβαροί λόγοι, οι Μ.Φ. μπορούν να χάσουν μέχρι και το 1/5
των ωρών διδασκαλίας κάθε μαθήματος. Σε αντίθετη
περίπτωση δεν εξετάζονται στο μάθημα και το θέμα παραπέμπεται στην ΕΠΣ από τον υπεύθυνο του μαθήματος
και ο φοιτητής καλείται να δώσει εξηγήσεις.
Να υποβάλλουν μέσα στις προβλεπόμενες προθεσμίες
τις εργασίες που τους έχουν ανατεθεί για το κάθε μάθημα.
Να προσέρχονται στις προβλεπόμενες εξετάσεις.
Oι Μ.Φ. έχουν την υποχρέωση να παρέχουν επικουρικό
εκπαιδευτικό έργο που τους ανατίθενται από το Τμήμα
στα πλαίσια της διεξαγωγής μαθημάτων και εργαστηρίων, επίβλεψης εξετάσεων, και όλων των εκπαιδευτι-
κών διαδικασιών. Οι επικουρίες εκπαιδευτικού έργου
είναι υποχρεωτικές στο δεύτερο και τρίτο εξάμηνο του
Π.Μ.Σ. κατά τα οποία ο φοιτητής είναι εγγεγραμμένος
στο Π.Μ.Σ.. Οι κυρώσεις σε περιπτώσεις πλημμελούς
εκτέλεσης των καθηκόντων της Επικουρίας αποφασίζονται από τη Συνέλευση του Τμήματος
Η μη τήρηση των παραπάνω αποτελεί βάση απορριπτικού βαθμού για μαθήματα ή αποκλεισμού του
μεταπτυχιακού φοιτητή από το πρόγραμμα, μετά από
εισήγηση του υπεύθυνου καθηγητή και σχετική απόφαση της Σ.Ε.
Άρθρο 13
Κανόνες Δεοντολογίας
Οι φοιτητές του Δ.Π.Μ.Σ. πρέπει να τηρούν τον Κώδικα Δεοντολογίας του Πανεπιστημίου(Β’ 5941/2023,
άρθρο 18). Κάθε αντιδεοντολογική συμπεριφορά των
μεταπτυχιακών φοιτητών εξετάζεται από τη Συνέλευση
του Τμήματος που καθορίζει και τις ανάλογες κυρώσεις
Επιστημονική Έρευνα - Δημοσίευση Ερευνητικών Εργασιών
Για την Επιστημονική Έρευνα και τη Δημοσίευση Ερευνητικών Εργασιών ισχύουν όσα ορίζονται στον Κανονι-
σμό Μεταπτυχιακών Σπουδών του Π.Κ. και στην κείμενη
νομοθεσία.
Λογοκλοπή
Η λογοκλοπή θεωρείται σοβαρό ακαδημαϊκό παράπτωμα, το οποίο έχει ακόμα και ποινικές συνέπειες. Λο-
γοκλοπή θεωρείται η αντιγραφή δημοσιευμένης εργασίας ή τμημάτων της κάποιου/ας άλλου/ης, καθώς και η
αξιοποίηση εργασίας άλλου/ης χωρίς τις βιβλιογραφικές
αναφορές, σύμφωνα με την επιστημονική δεοντολογία.
Οι ΜΦ είναι υποχρεωμένοι να καταθέσουν στην Τριμελή Εξεταστική Επιτροπή την τελική μορφή της ΜΔΕ
15 ημέρες πριν την τελική υποστήριξή της για έλεγχο
λογοκλοπής. Η λογοκλοπή τεκμηριώνεται μέσω λογισμικών ανίχνευσής της που παρέχονται από το Πανεπι-
στήμιο Κρήτης. Σε περίπτωση εντοπισμού λογοκλοπής
ή χρήσης εργασιών που αντιβαίνουν στις αρχές της επιστημονικής δεοντολογίας περί πνευματικής ιδιοκτησίας,
ισχύουν όσα ορίζονται στον κανονισμό μεταπτυχιακών
σπουδών του Πανεπιστημίου Κρήτης.
Άρθρο 14
Αξιολόγηση
Στο τέλος κάθε εξαμήνου, πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Π.Κ. στο πλαίσιο της εσωτερικής αξιολόγησης της ακαδημαϊκής μονάδας στην
οποία ανήκει και σύμφωνα με την αντίστοιχη διεργασία
του εσωτερικού Συστήματος Διασφάλισης Ποιότητας
του Ιδρύματος. Η εξωτερική αξιολόγηση των Π.Μ.Σ. διενεργείται σε συνεργασία με την ΜΟΔΙΠ στο πλαίσιο της
πιστοποίησής τους σύμφωνα με την προβλεπόμενη από
την ΕΘ.Α.Α.Ε διαδικασία.
Σύμφωνα με το άρθρο 87 του ν. 4957/2022, το Π.Μ.Σ.
θα αξιολογηθεί στο πλαίσιο της περιοδικής αξιολόγησης/πιστοποίησης της ακαδημαϊκής μονάδας από την
Εθνική Αρχή Ανώτατης Εκπαίδευσης.
Στο πλαίσιο αυτό αξιολογείται η συνολική αποτίμηση
του έργου που επιτελέστηκε, ο βαθμός εκπλήρωσης
των στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην
αγορά εργασίας, ο βαθμός συμβολής του στην έρευνα,
η εσωτερική αξιολόγησή του από τους μεταπτυχιακούς
φοιτητές, η σκοπιμότητα παράτασης της λειτουργίας
του, καθώς και λοιπά στοιχεία σχετικά με την ποιότητα
του έργου που παράγεται και τη συμβολή του στην εθνική στρατηγική για την ανώτατη εκπαίδευση. Αν κατά το
στάδιο της αξιολόγησής του Π.Μ.Σ. κριθεί ότι δεν πληροί
τις προϋποθέσεις συνέχισης της λειτουργίας του, η λειτουργία του ολοκληρώνεται με την αποφοίτηση των ήδη
εγγεγραμμένων φοιτητών σύμφωνα με την απόφαση
ίδρυσης και τον κανονισμό μεταπτυχιακών και προγραμμάτων σπουδών.
Κατά τη λήξη της θητείας της Σ.Ε., με ευθύνη του απερχόμενου Διευθυντή, συντάσσεται αναλυτικός απολο-
γισμός του ερευνητικού και εκπαιδευτικού έργου του
Π.Μ.Σ., καθώς και των λοιπών δραστηριοτήτων του, με
στόχο την αναβάθμιση των σπουδών, την καλύτερη αξιοποίηση του ανθρώπινου δυναμικού, τη βελτιστοποίηση
των υφιστάμενων υποδομών και την κοινωνικά επωφελή
χρήση των διαθέσιμων πόρων του Π.Μ.Σ. Ο απολογισμός
κατατίθεται στην Ιατρική Σχολή του Παν/μίου Κρήτης και
στα συνεργαζόμενα τμήματα/σχολές/ιδρύματα.
Παράρτημα της υπ’ αρ. 512ης/30-01-2024 απόφασης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1842/26.03.2024
της Συγκλήτου του Πανεπιστημίου Κρήτης με τίτλο «Τροποποίηση της υπ’ αρ. 4135/03.04.2018 (Β’ 1525) απόφασης
ίδρυσης και της υπ’ αρ. 6001/11.05.2018 (Β’ 1951) απόφασης έγκρισης του κανονισμού σπουδών του Προγράμματος
Μεταπτυχιακών Σπουδών με τίτλο «ΠΡΑΣΙΝΗ ΒΙΟΛΟΓΙΑ - Βιολογία Φυτικών Οργανισμών από το Μόριο έως το Περιβάλλον» (πρώην «Μοριακή και Εφαρμοσμένη Βιολογία Φυτών - Πράσινη Βιοτεχνολογία») του Τμήματος Βιολογίας
του Πανεπιστημίου Κρήτης, σύμφωνα με τον ν. 4957/2022».
Σύντομη περιγραφή των ενοτήτων
Κωδικός
Τίτλος
ECTS
Σύντομο Περίγραμμα
ΒΙΟ 315
ΦΩΤΟΣΥΝΘΕΣΗ
-Βιοενεργητική
στην «έξυπνη»
Βιοτεχνολογία και
την Αστροβιολογία
Το μάθημα περιλαμβάνει τις παρακάτω ενότητες:
- Βασικές αρχές Βιοενεργητικής
- Η φωτοσυνθετική μηχανή στο μικροσκόπιο της Μοριακής
Δυναμικής
- Από τη φωτοσυνθετική διαχείριση ενέργειας στην
«έξυπνη» Βιοτεχνολογία και την
Αστροβιολογία
ΒΙΟ 316
Μοριακή Βιολογία
Καταπονήσεων στη
Κλιματική Αλλαγή
και Ασφάλεια
Τροφίμων
Το μάθημα περιλαμβάνει τις παρακάτω ενότητες:
- Μοριακές αλληλεπιδράσεις φυτών - εχθρών καλλιεργειών:
Βιοτεχνολογικές εφαρμογές στη φυτοπροστασία
- Αλληλεπιδράσεις φυτών μικροβίων:
Έμφαση στο ανοσοποιητικό σύστημα των φυτών
Κλιματική αλλαγή
- Μοριακή ιολογία φυτών:
Αρχές μοριακής ιολογίας φυτών και μοριακοί μηχανισμοί.
- Μοριακή βιολογία αβιοτικών καταπονήσεων
Βασικές αρχές αβιοτικών καταπονήσεων.
Μοριακοί μηχανισμοί καταπονήσεων. Μηχανικές καταπονήσεις.
Επίδραση καταπονήσεων στην ανάπτυξη των φυτών.
ΒΙΟ 317
Οικολογική
Διαχείριση Φυτικής
Βιοποικιλότητας και
Καινοτομία
Το μάθημα περιλαμβάνει τις παρακάτω ενότητες:
- Η φυτική βιοποικιλότητα ως βιολογικός πόρος
- Φαινοτυπική ποικιλότητα - Πλαστικότητα
- Χημική ποικιλότητα - Δευτερογενής μεταβολισμός
- Γενετική ποικιλότητα - Μοριακοί δείκτες - Πληθυσμιακή γενετική
- Επιγενετικοί παράγοντες - σύγχρονα προβλήματα
- Περιβαλλοντικοί παράγοντες - Η νέα μεθοδολογία
- Η διεθνής συνθήκη για τη διατήρηση των φυτογενετικών πόρων
- Κλιματική αλλαγή και φυτική βιοποικιλότητα
- In situ και ex situ διατήρηση σπάνιων και ενδημικών ειδών
- Βιολογικοί δείκτες περιβαλλοντικών αλλαγών
ΒΙΟ 318
Καινοτόμες
Τεχνολογίες
Μοριακής Βιολογίας
και Βιοτεχνολογίας
Φυτών
Το μάθημα περιλαμβάνει τις παρακάτω ενότητες:
- Βιοπληροφορική
- Βιοτεχνολογία Μικροφυκών
- Πρωτεομική ανάλυση στα φυτά
- RNA σίγηση
- Μοριακή σηματοδότη. Ανθογένεση και ανάπτυξη ανθικών μερών
Ανάπτυξη «πράσινων» υλικών από φυτικές πρώτες ύλεςότητες:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1842/26.03.2024
ΒΙΟ 319
Αναπτυξιακή
Βιολογία - Μοριακή
και Γενετική
Βελτίωση
Το μάθημα περιλαμβάνει τις παρακάτω ενότητες:
- Γονιδιωματική
- Δομή, ρύθμιση, Χαρτογράφηση και κλωνοποίηση γονιδίων
- Αναπτυξιακή Βιολογία και Μηχανική Φυτών
- Μεταβολική Γενετική και Βιοτεχνολογία μεταβολιτών
- Μοριακή βελτίωση-επιλογή ΦΩΤΟΒΙΟΛΟΓΙΑ -Από τη φωτονιακή
πληροφορία στη Φωτοελεγχόμενη απόκριση και τη βιοτεχνολογία
Η απόφαση αυτή να δημοσιευθεί στην Εφημερίδα της Κυβερνήσεως.
Ρέθυμνο, 31 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1842/26.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201842.pdf | Tokens: 41527]